Rated 4 out of 5 stars 504 resensies 87 685 gebruikers
E-posadres vir ondersteuningten.tnulletreberreip@etalsnartg+ruojnob
Weergawe 0.13.0 Inligting Hoe om met probleme saam te lewe — Groot hartseer en chroniese siekte
LEES IN Acholi Afrikaans Albanees Amerikaanse Gebaretaal Amharies Arabies Armeens Armeens (Wes) Aukaans Aymara Azerbeidjans Azerbeidjans (Cyrillies) Baoulé Basjkiers Bassa (Kameroen) Batak (Karo) Batak (Toba) Biak Bicol Bislama Boulou Brasiliaanse Gebaretaal Bulgaars Cebuano Chichewa Chileense Gebaretaal Chin (Hakha) Chitonga Chitonga (Malawi) Chitumbuka Chiyao Chokwe Chol Chuukees Cibemba Cinyanja Colombiaanse Gebaretaal Dangme Deens Digor Drehu Duits Duitse Gebaretaal Efik Engels Esties Ewe Fidjiaans Fins Finse Gebaretaal Fon Frans Ga Garifuna Georgies Grieks Groenlands Guarani Gun Hausa Haïtiaanse Kreools Hebreeus Herero Hiligaynon Hindi Hiri Motu Hmong (Wit) Hongaars Hongaarse Gebaretaal Iban Ibanag Ibo Iloko Indonesies Isoko Italiaans Italiaanse Gebaretaal Japannees Japannese Gebaretaal Javaans Joroeba Kabiye Kambodjaans Kanarees Kantonnese Chinees (Tradisioneel) Kantonnese Chinees (Vereenvoudig) Karen (S'gaw) Katalaans Kazaks Kikamba Kikaonde Kikongo Kikuyu Kiluba Kimbundu Kinyarwanda Kirgisies Kiribati Kirundi Kisonge Koerdies (Koermandji, Kaukasus) Koerdiese Koermandji (Cyrillies) Kongo Koreaans Koreaanse Gebaretaal Kroaties Kwangali Kwanyama Letties Lhukonzo Lingala Litaus Luganda Lunda Luo Luvale Maja Malabaars Maleis Malgassies Maltees Mam Mambwe-Lungu Mandarynse Chinees (Tradisioneel) Mandarynse Chinees (Vereenvoudig) Mapudungun Marshallees Masedonies Mauritiaanse Kreools Mazateeks (Huautla) Mbunda Mexikaanse Gebaretaal Mianmees Mizo Mongools Moré Nahuatl (Guerrero) Nahuatl (Huasteeks) Nahuatl (Noord-Puebla) Nahuatl (Sentraal) Ndebele Ndebele (Zimbabwe) Ndonga Nederlands Nepalees Ngangela Nias Niueaans Noors Nyaneka Nzema Oekraïens Oesbekies Oromo Osseties Otetela Pandjabi Pangasinaans Papiamentoe (Aruba) Papiamentoe (Curaçao) Persies Ponapeaans Pools Poolse Gebaretaal Portugees (Brasilië) Portugees (Portugal) Quebecse Gebaretaal Quechua (Ancash) Quechua (Ayacucho) Quechua (Bolivia) Quechua (Chimborazo) Quechua (Cuzco) Quechua (Imbabura) Rarotongaans Roemeens Runyankore Russies Rutoro Salomonseilandse Pidgin Samoaans Sango Saramaccaans Sepedi Serwies (Cyrillies) Serwies (Romeins) Seychellese Kreools Shona Sidama Silozi Singalees Slowaaks Sloweens Spaans Spaanse Gebaretaal Sranantongo Suid-Sotho (Lesotho) Suid-Sotho (Suid-Afrika) Swahili Swahili (Kongo) Swati Sweeds Tadjikistans Tagalog Tahitiaans Tamil Tataars Teloegoe Tetun Dili Thai Tigrinya Tiv Tlapaneeks Tojolabal Tok Pisin Tongaans Totonaken Tshiluba Tshwa Tsjeggies Tsjoewasjies Tsonga Tswana Turks Tuvaluaans Twi Tzeltal Tzotzil Umbundu Urhobo Uruund Venda Venezolaanse Gebaretaal Viëtnamees Wallisiaans Waray-Waray Wayuunaiki Wolaita Xhosa Yslands Zande Zapoteeks (Isthmus) Zapoteeks (Lachiguiri) Zulu
Daar is probleme wat nie nou vermy of opgelos kan word nie. Byvoorbeeld, as jy ’n geliefde deur die dood verloor het of as jy chronies siek is, het jy dalk geen keuse as om met die pyn te probeer saamlewe nie. Kan die Bybel ons help wanneer ons deur sulke moeilike tye gaan?
OM CHRONIES SIEK TE WEES
Rose sê: “Ek het ’n oorerflike siekte wat veroorsaak dat ek die heeltyd verskriklike pyn het. Ek geniet nie meer die lewe nie.” Een van die dinge waaroor sy haar die meeste bekommer het, was dat sy dit soms nie kon regkry om op haar studie van die Bybel en haar aanbidding te konsentreer nie. Maar Jesus se woorde in Matteus 19:26 het haar baie gehelp: “By God is alles moontlik.” Rose het besef dat daar meer as een manier is waarop sy kon studeer. Omdat haar pyn dit partykeer vir haar amper onmoontlik gemaak het om te lees, het sy begin om na opnames van die Bybel en Bybelpublikasies te luister. * Sy sê: “Ek weet nie wat ek sonder hierdie opnames sou doen nie. Dit het my gehelp om my verhouding met God sterk te hou.”
Wanneer Rose hartseer is oor die dinge wat sy nie meer kan doen nie, vertroos die woorde in 2 Korintiërs 8:12 haar: “As die bereidheid eerste daar is, is dit veral aanneemlik volgens wat ’n mens het, nie volgens wat ’n mens nie het nie.” Hierdie woorde herinner Rose dat God gelukkig is met wat sy doen omdat sy haar beste gee al is sy beperk.
OM DEUR GROOT HARTSEER TE GAAN
Delphine, wat vroeër genoem is, onthou: “Nadat my 18-jarige dogter gesterf het, was my hart so seer dat ek gedink het dat ek nie meer met my lewe sou kon aangaan nie. Niks sou meer dieselfde wees nie.” Maar sy is baie vertroos deur die woorde in Psalm 94:19, waar die psalmis vir God sê: “Toe my verontrustende gedagtes binne-in my baie geword het, het u vertroostinge my siel begin streel.” Sy sê: “Ek het vir Jehovah gebid om my te help om dinge te kry wat ek kon doen sodat ek nie meer so hartseer sou wees nie.”
Sy het haar besig gehou deur betekenisvolle werk as ’n vrywilliger te doen. As gevolg van hierdie werk het sy haarself later met ’n kind se vetkryt vergelyk: jy kan selfs met een wat gebreek is, inkleur. Hoewel sy gevoel het dat sy ook gebreek is, het sy besef dat sy ander mense nog altyd kan help. Sy sê: “Ek het begin agterkom dat wanneer ek mense vertroos deur die Bybel met hulle te studeer, dit eintlik Jehovah se manier was om my te vertroos.” Sy het ’n lysie gemaak van mense in die Bybel wat ook deur groot hartseer gegaan het en besef dat hulle almal mense was wat op gebed staatgemaak het. Sy het ook agtergekom dat jy net met jou probleme kan saamlewe as jy die Bybel lees.
Delphine het nog iets geleer uit haar studie van die Bybel: fokus op die toekoms, nie die verlede nie. Die hoop in Handelinge 24:15 het haar vertroos: “Daar [sal] ’n opstanding van die regverdiges sowel as die onregverdiges . . . wees.” Hoe seker is sy dat Jehovah haar dogter weer sal laat lewe? Delphine antwoord: “Ek sien my dogter in die toekoms. Ons volgende kuiertjie is klaar gereël, asof dit reeds op my Vader se kalender gemerk is. Ek sien ons twee saam in ons tuin net so duidelik as wat ek haar gesien het en haar liefgekry het op die dag toe sy gebore is.”
^ par. 4 Daar is baie van hierdie opnames op die webwerf jw.org beskikbaar.
Die Bybel kan jou help om selfs in die donkerste tye beter te voel
HOE KAN GOD ONS HELP?
Die Bybel se antwoord is duidelik. Dit sê: “Jehovah is naby almal wat hom aanroep, almal wat hom in waaragtigheid aanroep. Aan die begeerte van dié wat hom vrees, sal hy voldoen, en hulle hulpgeroep sal hy hoor, en hy sal hulle red” (Psalm 145:18, 19). Maak dit nie ons hart bly nie? Maar hoe sal God die gebede beantwoord van mense wat hom opreg vir raad vra?
DEUR ONS KRAG TE GEE:
Probleme kan ons dikwels moedeloos en moeg maak: fisies, emosioneel en geestelik (Spreuke 24:10). Maar Jehovah “gee die vermoeide krag; en aan die een sonder dinamiese energie skenk hy volle sterkte in oorvloed” (Jesaja 40:29). Die apostel Paulus, wat deur baie moeilike dinge gegaan het, het gesê: “Vir alles is ek sterk genoeg deur hom wat my krag gee” (Filippense 4:13). Paulus het krag gekry deur middel van God se heilige gees. Jy kan God ook vra om vir jou heilige gees te gee. — Lukas 11:13.
DEUR ONS WYSHEID TE GEE:
Wat kan jy doen as jy hulp nodig het om die Bybel se raad te verstaan en dit toe te pas? Die dissipel Jakobus skryf: “As een van julle dan wysheid kortkom, laat hom aanhou om God te vra, want hy gee aan almal mildelik en sonder om te verwyt; en dit sal aan hom gegee word” (Jakobus 1:5). Jy kan dinge doen wat met jou gebede ooreenstem deur die Bybel te lees en die raad daarin toe te pas (Jakobus 1:23-25). As jy dit doen, sal jy persoonlik sien hoe wys die raad in die Bybel is.
DEUR ONS VREDE TE GEE:
Jehovah kan jou help om kalm te voel selfs wanneer jy baie stres. Sy Woord sê: “Moet julle oor niks kwel nie, maar laat julle versoeke in alles deur gebed en smeking tesame met danksegging by God bekend word; en die vrede van God wat alle denke te bowe gaan, sal julle harte en julle verstandelike vermoëns deur middel van Christus Jesus bewaak” (Filippense 4:6, 7). Vra Jehovah om vir jou vrede te gee.
Maar sê nou jou probleme kan nie gou opgelos word nie? Moenie dink dat God jou verlaat het nie. Selfs al gaan jou probleme nie weg nie, kan God jou die moed en krag gee om daarmee saam te lewe (1 Korintiërs 10:13). Die Bybel belowe ook dat daar ’n tyd sal kom wanneer ons probleme vir altyd opgelos sal word!
Sê nou ander meen dat jy oorreageer op die dood van ’n geliefde?
Hoe om met probleme saam te lewe
Teks Aflaai-opsies vir publikasies DIE WAGTORING Is die Bybel vandag nog prakties?
Oudio Aflaai-opsies vir oudio-opnames DIE WAGTORING Is die Bybel vandag nog prakties?
Is die Bybel vandag nog prakties?
DIE WAGTORING Is die Bybel vandag nog prakties?